gl gl gl gl gl gl gl gl gl gl gl gl pt gl de cs gl pt gl gl fi it gl gl gl gl gl it gl gl eo gl gl de fr ru ru ru ru ru sv fr ru pt de en fr en ru en ru en ru en ru en ru en sv en fr en ru en gl gl gl gl gl gl gl gl gl gl gl gl gl gl gl en gl en en gl en gl en gl en gl en gl en en ur en en sv fr hbs_lat de fr fr fr sv hbs_lat gl fr gl pt gl en es es es es pt gl pt gl
INICIO - Concello de Ponte Caldelas
Ponte Caldelas, cada vez máis fermosa
O Concello de Ponte Caldelas vén de instalar novo mobiliario urbano, financiado pola Deputación de Pontevedra, en varios puntos da vila, para seguir embelencendo e mellorando a calidade de vida dos veciños. Co obxectivo de seguir mellorando a vila o Concello de Ponte Caldelas vén de instalar tres bancos con iluminación LED e cargador de USB, varias xardineiras e 11 papeleiras.
Os bancos de madeira ubicáronse na Praza do Bispo, sustituindo ós antigos, e están tratatos contra a humidade, contan con respaldo e miden 3,5 metros de largo. Incorporan dúas tomas USB para recarga de dispositivos móbiles e a parte inferior do banco está retroiluminada con LED.
As papeleiras son fabricadas en aceiro zincado, contan con tapa superior e tapa frontal e dispoñen de cinceiro desmontable. Están ubicadas na Avenida de Pontevedra, Praza do Bispo e Rúa Augusto González Besada. Pola súa banda, as xardineiras están realizadas en aceiro galvanizado e posterior tratamento en zinc e lacado e repártense entre a Praza do Bispo, Rúa da Ponte e Praza de España - Avenida de Vigo.
Ponte Caldelas pon en valor as Casas Indianas
Crea unha ruta polas cinco vivendas con especial protección no casco urbán a través dun proxecto financiado pola Deputación de Pontevedra
Nesta primeira fase do proxecto colocáronse dous atriles e tres placas informativas nas que se fai unha descripción arquitectónica sobre as mesmas que pode lerse en tres idiomas a través dun código qr
Ponte Caldelas, 16 de xuño de 2021. O Concello de Ponte Caldelas segue traballando en prol da recuperación da historia da vila e nesta ocasión faino coa posta en valor das Casas Indianas a través dun proxecto financiado con cargo á 'Subvención para a rehabilitación e sinalizaición do patrimonio histórico e cultural do ano 2020' da Deputación de Pontevedra. Na primeira fase do proxecto, sinalizáronse cinco vivendas con especial protección: a Casa de Clotilde Fernández; a Casa de Dolores Méndez; Casa de Carmen Couto Cal; Casa da Rúa López Boullosa; e a Casa de Manuel Rodríguez. Todas son de estilo arquitectónico indiano e foron sinalizadas cuns paneis de aceiro inoxidable e recubrimento vinílico con deseño exclusivo nas que se fai unha descripción arquitectónica e estilística da vivenda que, a través dun código qr, se pode ler en tres idiomas diferentes.
Todos os paneis conteñen unha ilustración de cada unha das vivendas e unha referencia literaria sobre a arquitectura indiana que tan representativa é no concello de Ponte Caldelas. Esta é a primeira fase deste proxecto de sinalización e valorización das casas indianas e está previsto que o vindeiro ano se continúe visibilizando este tipo de arquitectura a través das Casas Indianas, seguindo coas do casco urbán e do rural, sendo Ponte Caldelas un dos concellos máis representativos de Galicia nesta arquitectura tan espectacular.
O proxecto foi levado a cabo polo arqueólogo Alberte Reboreda, que destaca a boa conservación destas vivendas singulares e a importancia do concello de Ponte Caldelas en canto a arquitectura indiana se refire. O alcalde de Ponte Caldelas, Andrés Díaz, explica que esta é a primeira fase dun proxecto que quere “dar a coñecer a importancia do patrimonio arquitectónico que temos en Ponte Caldelas, onde as Casas Indianas son un símbolo tanto no casco urbán como no rural”.
Completada a segunda fase da mellora da estrada de Anceu a Barbudo por 36.137,76 euros
O Concello de Ponte Caldelas completou a segunda fase da mellora da estrada de Anceu a Barbudo, traballos que realizou a empresa Construcciones Fechi SL, que realizou os traballos por 36.137,76 euros.
O proxecto de ‘Mellora da Estrada de Anceu a Barbudo’ é unha obra importante para a veciñanza das dúas parroquias posto que mellorará notablemente as comunicacións entre ambos lugares do concello de Ponte Caldelas.
A obra foi financiada con cargo á subvención de proxectos para a mellora de camiños municipais de acceso a parcelas agrícolas 2020-2021. A obra saíu a concurso por 36228,33 euros e cun custe de control de calidade de 388,69 euros. Foi adxudicada a Construcciones Fechi SL por 36,.137,76 euros e o control de calidade tivo un custe de 360,58 euros.
A subvención de Agader foi de 30.262 euros, correspondendo 29.940,77 euros á execución da obra e 321,23 euros ó control de calidade. O 75% dos fondos procede do Feader: 22696,50 euros; o 7,5% do Mapama: 2.269,65 euros e o 17,5% da Xunta de Galicia: 5.295,85 euros.
Ademais, recibiuse unha subvención da Deputación de 6.355,02 euros, con cargo á liña 1 do Plan Concellos 2020 , correspondendo 6.287,56 euros á obra e 67,46 euros ó control de calidade.
Ubicación: Casa do Concello.
Horario: de 9 a 14:00h
de luns a venres.
Aviso legal e Política de Privacidade
Concello de Ponte Caldelas - 2021